Държавен вестник, бр. 67, 2016 г., стр. 49

БРОЙ  67	
Д Ъ Р Ж А В Е Н  В Е С Т Н И К 	
СТР.  49  
Приложение № 2
към чл. 4, ал. 1, т. 2 
ИЗИСКВАНИЯ ЗА РЕЗУЛТАТИТЕ ОТ ОБУЧЕНИЕТО ПО ЧУЖД ЕЗИК
ЗА ПРИДОБИВАНЕ НА ПРОФИЛИРАНА ПОДГОТОВКА
Изискванията за резултатите от обучението по чужди езици се разработват съгласно общите нива 
на езикова компетентност, определени от Общата европейска езикова рамка и съотнесени в тяхната 
последователност над постигнатата в съответствие с учебния план общообразователна подготовка. Тези 
изисквания са насочени към задълбочаване и разширяване на общите и комуникативните езикови ком­
петентности, придобити в общообразователната подготовка в зависимост от прилагания учебен план.
Те са разработени в съответствие с Общата европейска езикова рамка, Европейската референтна 
рамка за ключови компетентности и Европейската квалификационна рамка за учене през целия живот. 
Уменията за общуване на чужди езици са една от основните компетентности, дефинирани в Европей­
ската референтна рамка като ключови за лична реализация, активен граждански живот и за интегриране 
в съвременното общество.
Обучението по чужд език във всички етапи и степени е свързано с обучението и по другите ключови 
компетентности. 
СПЕЦИФИЧНИ ЦЕЛИ НА ОБУЧЕНИЕТО
· О б щ и  ц е л и :
 –  да стимулира мотивацията на ученика за осъзнаване на националната идентичност в условията на 
езиково и културно многообразие;
 –  да допринася за преодоляването на предварително формирани културни стереотипи и неточности, 
които водят до културна дезориентация;
 –  да развива у учениците чувство на толерантност и уважение към културните различия и самобит­
ност;
 –  да подготвя учениците за общуване в условия на езиково и културно многообразие;
 –  да повишава езиковата, общата и междукултурната компетентност на учениците;
 –  да създава у ученика нагласа за учене през целия живот;
 –  да предоставя възможност за проява на инициативност, творчество, критично мислене и самосто­
ятелни решения, поемане на отговорност за учене и решаване на проблемите;
 –  да развива уменията на учениците за работа в екип и поемане на лична отговорност.
· К о н к р е т н и  ц е л и :
 –  да усъвършенства равностойно и интегрирано рецептивните (слушане и четене) и продуктивните 
комуникативни умения (говорене и писане) на ученика на чужд език;
 –  да обогатява уменията на ученика за уместна употреба на фонетичната, граматическата и лекси­
калната система на изучавания език в съответната комуникативна ситуация;
 –  да развива уменията на ученика за работа с научнопопулярни и художествени текстове от различ­
ни стилове, жанрове и епохи;
 –  да развива умения и да предоставя стратегии, необходими на ученика за успешната му подготовка 
за ДЗИ по учебен предмет чужд език. 
Изискванията за резултатите от обучението по профилирана подготовка по учебния предмет чужд 
език отразяват:
· взаимосвързаността на модулите в обучението по чужди езици в българското училище;
· ниво на владеене на чуждия език.
Като следват принципа на постижимост, изискванията за резултатите от обучението по учебния пред­
мет чужд език определят задължителните модули и обема на учебното съдържание за профилирана под­
готовка съобразно възрастовите характеристики на учениците и отразяват нивото на владеене на чужд 
език за средната образователна степен. 
Изискванията за резултатите от обучението по учебния предмет чужд език осигуряват равнопоста­
веност и интегрирано въвеждане и изграждане на четирите основни речеви умения: слушане, говорене, 
четене и писане, които са в основата на езиковите компетентности, необходими за изграждане на умения 
за живот. 
Изискванията за резултатите от обучението по профилирана подготовка по учебния предмет чужд 
език предвиждат взаимодействие:
· в рамките на задължителните модули по учебен предмет чужд език;
· с учебния материал от общообразователната подготовка;
· между задължителните модули по учебен предмет чужд език и тези на другите учебни предмети.
ПРОФИЛИРАНА ПОДГОТОВКА В СЪОТВЕТСТВИЕ С ВИДА ОБУЧЕНИЕ ПО ЧУЖД ЕЗИК
ПРОФИЛИРАНА ПОДГОТОВКА ПРИ НЕИНТЕНЗИВНО И НЕРАЗШИРЕНО
ОБУЧЕНИЕ ПО ЧУЖД ЕЗИК
(Ниво А1 по ОЕЕР в края на първи гимназиален етап)
Този тип профилирано обучение по чужд език във втори гимназиален етап на средната степен на 
образование надгражда езиковите знания и речевите умения, усвоени на ниво А1 в първия гимназиален 
етап, като във взаимодействие с общообразователната подготовка спомага за тяхното усъвършенстване